Atika býva dekoratívne členená reliéfne slepými arkádami, sústavou ríms alebo plošne sgrafitom alebo maľbou, často zhora zakončená motívom lastovičích chvostov, polkruhov a pod. Niekedy vytvára iluzívne atikové poschodie. Atikou nenazývame kamennú alebo murovanú balustrádu, či zábradlie so sochami, vázami a čučkami.
horizontálny pás múru nad korunnou rímsou na hlavnej fasáde alebo po celom obvode stavby, pohľadovo zakrývajúci spravidla zaatikovú strechu, z ktorej bola dažďová voda odvádzaná strešnými žľabmi cez otvory v atike
PODĽA: Veľasová-Szerdová, Ľ. – Kapišinská, V. et al.: Terminologický slovník. Bratislava: Pamiatkový úrad Slovenskej republiky 2023.